open-index/open-wikipedia-markdown huggingface dataset:
Antonio Fuertes

**Antonio Fuertes Pascual** (3. joulukuuta 1928 Benimàmet, Espanja – 5. tammikuuta 2015) oli espanjalainen jalkapalloilija. Pelipaikaltaan hän oli keskikenttäpelaaja.

Fuertes pelasi Espanjan pääsarjassa Primera Divisiónissa 237 ottelua, joissa hän teki 69 maalia. Fuertes pelasi yhdeksän pääsarjakauden aikana 186 ottelua ja teki 58 maalia Valenciassa vuosina 1949–1959. Lisäksi hän pelasi kaksi pääsarjakautta Elchessä, jossa hän teki 51 ottelussa 11 maalia vuosina 1959–1961. Fuertes voitti Valenciassa Copa del Reyn kaudella 1953–1954.

Espanjan maajoukkueessa Fuertes pelasi yhden A-maaottelun vuonna 1952.

## Lähteet
HMS Robust

**HMS Robust** oli Britannian kuninkaallisen laivaston vuonna 1764 vesillelaskettu Ramillies-luokan 74-tykkinen kolmannen luokan linjalaiva.

## Valmistus

Alus tilattiin 16. joulukuuta 1761 John Barnard & John Turnerilta Harwichista, missä köli laskettiin helmikuussa 1762. Alus laskettiin vesille 25. lokakuuta 1764 ja valmistui 10. joulukuuta, jolloin valmistuskustannukset olivat 26&nbsp;271 puntaa 15 shillinkiä ja penny. Kokonaiskustannukset sisältäen varustamisen olivat 31&nbsp;399 puntaa kolme shillinkiä ja kahdeksan pennyä.

## Palvelus
Alus romutettiin 1817.

## Lähteet
*

### Viitteet
Pasi Hytönen

**Pasi Hytönen** on suomalainen videopelisuunnittelija, joka kehitti ensimmäisen suomalaisen lisenssipelin *[[Uuno Turhapuro muuttaa maalle (videopeli)|Uuno Turhapuro muuttaa maalle]]* (1986). Hän ohjelmoi pelin ollessaan lukiossa. Se julkaistiin Commodore 64:lle ja sitä myytiin noin 2 000 kappaletta.

Ennen *Uuno Turhapuro muuttaa maalle* -peliä Hytönen oli kehittänyt *Little Knight Arthur* -peliä, jonka julkaisijat olivat hylänneet. Vuonna 2016 Hytönen julkaisi pelin ilmaiseksi ladattavana versiona. 2000-luvun alussa hän kehitti Grip Studios Interactivelle tekstiviesti- ja WAP-pohjaisia mobiilipelejä.

Hytönen työskentelee Polar Electro Oy:ssä kehittäen iOS-sovelluksia.
## Pelit
**Little Knight Arthur *(1985, julkaistu 2016)
**[[Uuno Turhapuro muuttaa maalle (videopeli)|Uuno Turhapuro muuttaa maalle]]* (1986, Commodore 64)
**Number Bumber* (1986)

## Lähteet
John McPhee

**John McPhee** (21. marraskuuta 1937 Motherwell, Skotlanti – 4. tammikuuta 2015 Walsall, Englanti) oli skotlantilainen jalkapalloilija. Pelipaikaltaan hän oli puolustaja.

McPhee edusti urallaan skotlantilaista Motherwellia sekä englantilaisia Blackpoolia, Barnsleya ja Southportia. Peliuransa jälkeen hän toimi liikemiehenä omistaen Sheraton-hotellin Blackpoolissa.

## Lähteet
Eteen ja ylös

**"Eteen ja ylös"** on ensimmäinen single suomalaisen rap-artisti Elastisen viidenneltä studioalbumilta *[[Iso kuva]]*. Single julkaistiin 5. tammikuuta 2015. Kappaleen ovat säveltäneet Elastinen ja Osmo Ikonen, ja sen on sanoittanut Elastinen. Sovittajina ovat toimineet Osmo Ikonen ja Jukka Eskola.

"Eteen ja ylös" sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Latauslistalla kappale nousi kärkeen toisella listaviikollaan 3/2015 ja pysyi ykkösenä viisi peräkkäistä viikkoa. Singlelistalla paras sijoitus tuli viikolla 4/2015. Radiosoittolistalla "Eteen ja ylös" oli parhaimmillaan neljäs viikolla 6/2015. Yhteensä listaviikkoja kertyi singlelistalla yhdeksän ja latauslistalla 18. Radiosoittolistalla kappale oli edelleen viikolla 53/2015, jolloin viikkoja oli kertynyt 45.

Kappaleeseen julkaistiin Jan-Erik Olin ohjaama musiikkivideo 4. tammikuuta 2015 YouTube-videopalvelussa, jossa sitä on katsottu 2,7 miljoonaa kertaa. "Eteen ja ylös" oli mukana *[[Vares – Sheriffi]]* -elokuvassa, ja musiikkivideolla oli otteita elokuvasta.

Kappaleesta tehtiin myös akustinen versio. Elastinen esitti sen ensimmäistä kertaa *Elastinen – Rauhassa* -ohjelmassa Yle TV2:lla 7. tammikuuta 2015. Akustinen versio julkaistiin *[[Rauhassa]]*-livealbumilla Spotifyssa 9. tammikuuta.

## Lähteet
Super (kappale)

**"Super"** on toinen single suomalaisen rap-artisti Elastisen viidenneltä studioalbumilta *[[Iso kuva]]*. Single julkaistiin 18. maaliskuuta 2015. Kappaleen ovat säveltäneet Elastinen, Osmo Ikonen, Jukka Eskola sekä Esa Mäkynen, ja sen on sanoittanut Elastinen. Sovittajina ovat toimineet Elastinen, Ikonen ja Eskola.

"Super" sijoittui Suomen virallisen listan singlelistalla 20. sijalle ja latauslistalla ensimmäiseksi. Latauslistalla kappale nousi kärkeen heti ensimmäisellä listaviikollaan 13/2015, ja se pysyi ykkösenä tuon yhden viikon. Radiosoittolistalla "Super" oli parhaimmillaan 18:s viikoilla 15–16/2015. Yhteensä listaviikkoja kertyi singlelistalla yksi, latauslistalla kuusi ja radiosoittolistalla kahdeksan.

Kappaleeseen julkaistiin Jaakko Mannisen ja Hannu Aukian ohjaama musiikkivideo 17. maaliskuuta 2015 YouTube-videopalvelussa, jossa sitä on katsottu 600&nbsp;000 kertaa. Video kuvattiin tammikuussa 2015 Los Angelesissa Yhdysvalloissa, ja sillä esiintyy näyttelijä Erin E. Miller.

## Lähteet
Zacharias

**Zacharias** Suomessa myös **Sakarias**, on alkujaan heprealainen miehen etunimi, joka tarkoittaa: "Jahve lahjoittaa" tai "Jahve muistaa".. Nimi on tullut tunnetuksi Raamatusta, jonka mukaan Johannes Kastajan isä oli nimeltään Sakarias.. Nimi muistuttaa myös Vanhan testamentin profeetan nimeä Sakarja, joka kuitenkin on eri alkuperää ja merkitsee "maksaa palkka."

Suomessa nimi Zacharias on Digi- ja väestötietoviraston tietojen mukaan annettu vuoden 2025 loppuun mennessä noin 650–670 henkilölle, joista suurin osa on syntynyt vuoden 1980 jälkeen. Yleisempiä ovat nimen suomen­kieliset lyhentymät Sakari, Saku ja Sasu. Suomen­ruotsalaisen kalenterin mukaan Zachariaan nimipäivä on vuodesta 1929 lähtien ollut 14. tammikuuta, Zacharias (Sakari) Topeliuksen syntymäpäivänä. Sama päivä on myös suomen­kielisen kalenterin mukaan Sakarin, Sakun ja Sasun nimipäivä. Aikaisemmin Zachariaan nimipäivä oli ollut 6. syyskuuta.

## Tunnettuja Zacharias-nimisiä

* Zacharias Cajander (1818–1895), suomalainen agronomi ja kirjailija
* Zacharias Cleve (1820–1900), suomalainen kasvatustieteilijä
* Zacharias Cygnaeus vanhin (1700–1774), suomalainen pappi
* Zacharias Cygnaeus (1733–1809), Porvoon piispa 1792–1809, edellisen poika
* Zacharias Cygnaeus nuorempi  (1763–1830), Porvoon piispa 1819–1820, edellisen poika
* Zacharias Frankel, *Zecharias Frankel* (1801–1875), saksanjuutalainen rabbi, teologi ja historioitsija
* Zacharias Klingius (1603–1671), ruotsalainen piispa
* Zacharias Lietzén (1629–1684), suomalainen kirjakauppias ja kirjansitoja 
* Zacharias Lithovius (1672–1743), suomalainen pappi ja runoilija
* Zacharias Schalin (1854–1939), suomenruotsalainen pappi, seminaarinjohtaja ja kirjailija
* Zacharias Sundström (1936–2025), suomalainen oikeustieteilijä, asianajaja ja professori
* Zacharias Topelius vanhempi (1781–1831), suomalainen piirilääkäri ja kansanrunouden kerääjä
* Zacharias Topelius, *Sakari Topelius* (1818–1898), suomalainen kirjailija, toimittaja, historioitsija ja Helsingin yliopiston rehtori
* Zacharias Ursinus, *Zacharias Baer* (1534–1583), saksalainen reformoitu teologi ja yksi Heidelbergin katekismuksen laatijoista
* Zacharias Werner (1768–1823), saksalainen näytelmäkirjailija

## Kuvitteellisia Zacharias-nimisiä
* Zacharias Smith, Harry Potter -kirjasarjan henkilö, Albuksen kaartin jäsen

## Lähteet

## Aiheesta muualla
Alejandro Aravena

**Alejandro Aravena** (s. 22. kesäkuuta 1967) on chileläinen arkkitehti. Hän työskentelee santiagolaisessa Elemental-arkkitehtiryhmässä, joka keskittyy julkista etua ja sosiaalista vaikuttavuutta ajaviin hankkeisiin, joissa tuloksena on kohtuuhintaisia asuntoja.

Aravena valmistui arkkitehdiksi vuonna 1992 Universidad Católica de Chile -yliopistosta ja perusti nimeään kantavan toimiston 1994. Vuodesta 2001 hän on johtanut Elementalia. Hän oli vuosina  2009–2015 Pritzker-palkinnon tuomariston jäsen. Hän itse sai palkinnon 2016.

## Lähteet
Alfons Peeters

**Alfons Peeters** (21. tammikuuta 1943 Koersel, Belgia – 5. tammikuuta 2015 Sint-Truiden, Belgia) oli belgialainen jalkapalloilija. Pelipaikaltaan hän oli keskuspuolustaja.

Peeters pelasi Belgian pääsarjassa 157 ottelua edustaen Beringeniä, Olympic Charleroita ja Anderlechtia. Lisäksi hän pelasi toiseksi korkeimmalla sarjatasolla 144 ottelua edustaen Beringeniä, Olympic Charleroita ja Gentiä.

Belgian maajoukkueessa Peeters pelasi neljä A-maaottelua vuosina 1967–1968. Hän oli mukana MM-kilpailuissa 1970.

## Lähteet
HMS Prince of Wales (1765)

**HMS Prince of Wales** oli Britannian kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.

## Valmistus

Alus tilattiin 16. joulukuuta 1761 Henry Bird & Roger Fisheriltä Milford Havenista, missä köli laskettiin maaliskuussa 1762. Se nimettiin 18. huhtikuuta 1763 *HMS Hiberniaksi* ja uudelleen 20. lokakuuta 1763 *HMS Prince of Walesiksi*. Alus laskettiin vesille 4. kesäkuuta 1765 ja lähti merelle 30. kesäkuuta saapuen 8. heinäkuuta Plymouthiin, missä alus valmistui 22. joulukuuta 1770. Sopimuksen mukaiset valmistuskustannukset olivat 25&nbsp;261 puntaa ja kuusi shillinkiä. Siirrosta Plymouthiin maksettiin valmistajalle 1&nbsp;924 puntaa kuusi shillinkiä ja neljä pennyä. Lisäksi varustaminen 1770 maksoi 3&nbsp;689 puntaa 11 shillinkiä ja kolme pennyä.

## Palvelus
Alus otettiin palvelukseen syyskuussa 1770 Falklandin matkaa varten päällikkönään John Holwall. Se poistettiin palveluksesta toukokuussa 1771. Alus oli huollettavana Plymouthissa tammikuusta 1774 helmikuuhun 1775, mistä se palautettiin palvelukseen lokakuussa 1776 päällikkönään Samuel Barrington. Alus oli 1777 kotivesillä. Tammikuussa 1778 aluksen päälliköksi tuli Benjamin Hill ja se oli kontra-amiraaliksi ylennetyn Barringtonin lippulaivana. Alus lähti 19. toukokuuta Leewardsaarille. Alus osallistui 14. joulukuuta St. Lucian valtaukseen, d'Estaingin purjehduksen estämiseen 15. joulukuuta 1778 ja Grenadan taisteluun 6. toukokuuta 1779.

Aluksen romutus saatiin päätökseen Plymouthissa 8. elokuuta 1783, mikä maksoi 499 puntaa 13 shillinkiä ja yhden pennyn.

## Lähteet
*

### Viitteet
Dionýsis Savvópoulos

**Dionýsis Savvópoulos** (,  2. joulukuuta 1944 Thessaloniki – 21. lokakuuta 2025 Ateena) oli kreikkalainen, pääasiassa laikó- ja rebetikomusiikin muusikko, laulaja sekä lauluntekijä.

Savvópoulos pääsi opiskelemaan Thessalonikin Aristoteles-yliopistoon lakia, mutta ensimmäisen opiskeluvuoden jälkeen vuonna 1963 hän muutti Ateenaan tekemään pätkätöitä. Muusikon uransa hän aloitti Ateenan yökerhoissa soittamalla kitaraa ja laulamalla. LYRA-levy-yhtiön Alékos Patsifás noteerasi Savvópoulosin lauluntekijän lahjat. Hän työskenteli levy-yhtiölle vuoteen 1983 saakka. Savvópoulosin debyyttialbumi *To fortigó* julkaistiin vuonna 1966. Albumi ei saavuttanut suurta suosiota, mutta hän jatkoi LYRAssa ja seuraavat albumit niittivät menestystä.

Savvópoulos oli koko uransa ajan myös poliittisesti aktiivinen ja oli sotilasjuntan aikana lyhyen aikaa vankilassa ajatustensa vuoksi. Hän oli naimisissa Aspasía Arapídoun kanssa ja heiltä jäi kaksi lasta.

## Lähteet
* Dionýsis Savvópoulos last.fm.

### Viitteet

## Aiheesta muualla
* Viralliset kotisivut
3,5-tolueenidiamiini

**3,5-Tolueenidiamiini** eli **3,5-diaminotolueeni** (C7H10N2) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja muiden yhdisteiden valmistamiseen. 3,5-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 2,6- ja 3,4-tolueenidiamiinit.

## Ominaisuudet
Huoneenlämpötilassa 3,5-tolueenidiamiini on muista diaminotolueeni-isomeereista poiketen väritön neste. Yhdiste liukenee veteen ja useisiin orgaanisiin liuottimiin kuten etanoliin ja dietyylieetteriin.

## Valmistus ja käyttö
3,5-Tolueenidiamiinia muodostuu pieniä määriä muiden tolueenidiamiinien tavoin pelkistettäessä tolueenin nitrauksessa muodostuvia dinitrotolueeneja vedyttämällä. Yhdistettä voidaan käyttää lääkeaineiden, maatalouskemikaalien ja korkeita lämpötiloja kestävien polymeerien valmistuksessa.

## Lähteet
Pyhtäänjoki

**Pyhtäänjoki** on Laukaassa sijaitseva noin kilometrin mittainen joki, joka laskee Pyhtäänjärvestä Leppäveteen, vaikkakin Pyhtäänjärven ja Leppäveden välillä on Rimpi-niminen lampi. Joen alajuoksulla on vaikeakulkuisia vesilampia ja ruovikkoja. Pyhtäänjokea on ruopattu. Sitä pääsee nykyisin yleensä kulkemaan soutamalla ja meloen, mutta korkean veden aikaan Leppäveden päässä olevan peltoja yhdistävän sillan ali ei välttämättä soutuveneellä pääsekään.

## Lähteet
Béla Illés

**Béla Illés** (22. maaliskuuta 1895 Košice – 5. tammikuuta 1974 Budapest) oli unkarilainen kirjailija.

Illés syntyi pikkuporvarilliseen perheeseen. Hän valmistui Budapestin yliopiston oikeustieteellisestä tiedekunnasta ja osallistui ensimmäiseen maailmansotaan sekä Unkarin vallankumoukseen vuonna 1919. Neuvostotasavallan kukistuttua Illés asui Itävallassa ja vuosina 1923–1945 Neuvostoliitossa. Vuosina 1925–1933 hän oli kansainvälisen vallankumouskirjailijoiden järjestön sihteeri ja Venäjän proletaarikirjailijoiden yhdistyksen hallituksen jäsen.

Ensimmäisessä romaanissaan *Dr. Utrius Pál hátrahagyott irásai* (”Tohtori Pál Utriusin muistiinpanoja”, 1917) Illés kuvaa vaikutelmiaan ensimmäisestä maailmansodasta. Moskovassa vuosina 1929–1933 ilmestynyt romaani *Tisza palaa* (*Ég a Tisza*) kertoo Unkarin neuvostotasavallasta. Romaanin *Kárpáti rapszódia* (”Karpaattien rapsodia”, julkaisu venäjäksi 1941, Unkarissa 1956) näyttämönä on Taka-Karpatia ja romaanin *Honfoglalás* (”Valloitus”, 1952–1954) aiheena toinen maailmansota. Illés kirjoitti myös kertomuksia, muistelmia ja kuvauksia. Hän sai kahdesti Kossuth-palkinnon.

## Suomennettuja teoksia
* *Nikolai Shuhai*. Suom Einari Rauhamäki. Leningrad: Kirja, 1927.
* *Itäinen tuuli: katkelma teoksesta Tisza palaa*. Leningrad: Kirja, 1931.
* *Tisza palaa: Keski-Europan vallankumouksen jäljissä: romaani*. Venäjän kielestä suom. Hanna Karhinen. Leningrad: Kirja, 1931.
* *Tisza palaa: romaani. Toinen kirja*. Venäjän kielestä suom. Lea Helo. Leningrad: Kirja, 1932.
* *Tisza palaa. Kolmas kirja*. Venäjän kielestä suom. Anni Törmälä. Petroskoi: Kirja, 1934.

## Lähteet
Jean François Regnard

**Jean François Regnard** (1655–1709) oli ranskalainen näytelmäkirjailija. Hänen näytelmänsä ovat farssia muistuttavia tapakomedioita. Näytelmien lisäksi hän teki matkakertomuksia, jotka perustuvat matkoihin muun muassa Algeriassa, Skandinaviassa ja Lapissa. Hänen Lapin kuvauksensa *Voyage en Laponie* (1731) osa *Tornaeuksen hautajaiset* julkaistiin suomeksi antologiassa *[[Laaja Lapinmaa]]*.

## Näytelmät (valikoima)
* *Le Joueur* (1696)
* *Le Distrait* (1697)
* *Les folies amoureuses* (1704)
* *Les Ménechmes*
* *Le Légataire universel* 1708)

## Lähteet
Wax (ohjelmisto)

**Wax** on Debugmoden kehittämä videotiedostojen muokkaukseen tarkoitettu ilmaisohjelmisto. Ohjelmisto toimii Windows-ympäristöissä. Siihen voidaan tuoda video- ja äänisisältöä AVI ja WAV -muodoissa, ja se voi tallentaa lopputuloksen AVI, MPEG, WAV tai Flash-muodossa. Kehitys on lopetettu vuonna 2012, ja 2.0e on ohjelmiston lopullinen versio.

## Lähteet
Anders Regnell

**Anders Fredrik Regnell** (1807–1884) oli ruotsalainen lääkäri, luonnontieteilijä ja lahjoittaja. Samalla kun hän vuodesta 1840 oli lääkärinä Brasiliassa, hän havainnoi ilmastoa ja eläinkuntaa, perehtyi geologisiin kysymyksiin sekä keräsi kasvikokoelman, josta suurimman osan luovutti Tukholman Riksmuseetille, jonkin verran kasveja muillekin Pohjoismaiden museoille. Lisäksi hän luovutti noin 800&nbsp;000 kruunua tieteen edistämiseksi enimmäkseen Uppsalan yliopistolle ja tiedeakatemialle.

Regnellin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Regnell**.

## Lähteet

## Aiheesta muualla

* 
* 
*
Giangiacomo Feltrinelli

**Giangiacomo Feltrinelli** (19. kesäkuuta 1926 – 14. maaliskuuta 1972) oli italialainen kirjakauppias, kirjankustantaja ja vasemmistoradikaali.

Hän julkaisi Boris Pasternakin *[[Tohtori Živago]]n* ensimmäisenä ja sai siten haltuunsa teoksen ulkomaiset oikeudet. Hän perusti 1957 Roomaan Feltrinellin kirjakaupan, joka sittemmin on laajentunut maanlaajuiseksi ketjuksi. Vuonna 1953 hän perusti nimeään kantavan kustannusliikkeen.

Feltrinelli osallistui jo toisen maailmansodan aikana vastarintaliikkeeseen, liittyi 1945 Italian kommunistiseen puolueeseen ja radikalisoitui sittemmin. Hän oli väkivaltaisen terroristijärjestö Gruppi di Azione Partigianan (GAP), Partisaanitoiminnat-ryhmien ideologinen johtaja ja isä. Hän oli vuonna 1964 tutustunut Kuubassa Fidel Castroon ja Che Guevaraan ja sai Alberto Kordalta tunnetun valokuvan, johon tämä oli vuonna 1960 ikuistanut Guevaran. Guevaran kuoleman jälkeen 1967 hän painatti siitä kaksi miljoonaa julistetta ja julkaisi Guevaran Bolivian-päiväkirjan *[[Moottoripyöräpäiväkirja]]n*. 

*Tohtori Živagon* julkaiseminen katkaisi Feltrinellin välit Neuvostoliittoon ja kommunistiseen puolueeseen. Kirjan tuloilla hän rahoitti italialaisia radikaaliryhmiä.

Guevaran kuoleman aikoihin syntyi suunnitelma Sardinian muuttamiseksi ”Välimeren Kuubaksi”, mutta se jäi toteutumatta. Sen sijaan Feltrinelli ryhtyi perustamaan omaa vastarintaliikettään, aseellista GAP-ryhmää. Sen toteutettua attentaatin Feltrinelli siirtyi maan alle, sillä poliisi etsi häntä.

Feltrinellin tappoi todennäköisesti valokaari kesken toiminnan hänen kiinnitettyään suurjännitelinjan pylvääseen 43 dynamiittipötköä Segraten kunnassa 15. maaliskuuta 1972. Hänen pylvään alta löydetty ruumiinsa oli pahasti palanut, mutta on myös arveltu, että jokin hänen mukanaan olleista dynamiittipötköistä olisi räjähtänyt Murhateorioitakin on esitetty, tekijöinä niin KGB kuin Italian ja Israelin turvallisuuspalveluitakin.

## Lähteet
* 
## Viitteet

## Kirjallisuutta
*
Joutsenon vesitorni

**Joutsenon vesitorni** on vesitorni entisen Joutsenon kaupungin keskustassa, nykyisessä Lappeenrannassa. Torni rakennettiin vuonna 1963, ja sen suunnitteli diplomi-insinööri Allan Schmidt.

Tornin kokonaiskorkeus on 33,7 metriä. Jännitetty teräsbetoninen vesisäiliö on muodoltaan sienimäinen, ja sen tilavuus on 700 kuutiometriä. Torni on rakennettu paikallavalamalla. Jyväskylässä marraskuussa 2012 tapahtuneen Kangasvuoren vesitornin sortumisen seurauksena Joutsenon vesitornissa tehtiin elokuussa 2014 kuntotutkimus, jonka mukaan tornin betoni- ja teräsrakenteet ovat kunnossa. Puutteita oli tornin kulkureiteissä, valaistuksessa ja ulkopinnan rappauksessa.

Torni sijaitsee Putkinotkon kaupunginosassa Kesolantien, Saimaantien ja Putkinotkontien väliin jäävällä hallinto- ja virastorakennusten korttelialueella, jossa ovat myös Jalmari Lankisen suunnittelemat 1950-luvulla rakennetut virastotalot 1, 2 ja 3. Vastapäätä tornia risteyksen toisella puolen on Joutsenon kirkko. Etelä-Karjalan museon vuonna 2008 tekemässä inventoinnissa vesitornin ja virastotalojen arvioitiin muodostavan yhdessä paikallisesti ja maisemallisesti arvokkaan kokonaisuuden ja olevan edustava esimerkki aikansa julkisesta rakentamisesta. Toukokuusta 2015 alkaen on ollut vireillä asemakaavamuutos, jossa  virastotalot on tarkoitus muuttaa asuin-, liike- ja toimistokäyttöön. Uudessa kaavassa vesitorni ja virastotalot 1 ja 2 on merkitty sr-2-suojelumerkinnällä.

Tornissa on ollut aikoinaan kahvila, mutta se on lopetettu jo kauan sitten. 

## Lähteet
Ninco

**Ninco** on espanjalainen vuonna 1993 perustettu autoratoja valmistava yritys. Se valmistaa rata-autoja 1/32 ja 1/28 mittakaavassa. 

## Ninco xlot
Xlot on mittakaavan 1:28 autoja ja osia. 

## Ninco digital
Ninco digitalilla voi ajaa samaa aikaa jopa kahdeksan autoa.
Sulkapallo Euroopan kisoissa 2015

**[[Euroopan kisat 2015|Euroopan kisojen 2015]] [[sulkapallo]]** pidettiin Bakussa Baku Sports Hallissa 22. - 28. kesäkuuta 2015. Sarjoja oli yhteensä viisi. Menestynein maa oli Tanska, joka voitti yhteensä viisi mitalia, joista kolme oli kultaisia.

## Tulokset

## Mitalitaulukko

## Lähteet
Mattilanjoki

**Mattilanjoki** on Jyväskylässä Korpilahden Tikkalassa virtaava joki, joka laskee Patajärvestä Rimminlammen kautta Muuratjärveen. Joki on noin 1,3 kilometrin pituinen.

## Joen kulku
Mattilanjoki alkaa Patajärven itäpäästä 91 metrin korkeudelta mpy. Yläjuoksullaan joki alittaa Tikkalasta Myllyjärvelle kulkevan yhdystien 16607. Keskijuoksullaan joki virtaa umpeenkasvaneen Rimminlammen läpi, jonka jälkeen se kulkee jyrkkäreunaisessa, rakentamattomassa Majalanmäen ja Pohjolanmäen välisessä laaksossa. Mattilanjoki laskee lopulta Muuratjärveen kapeaan lahteen, joka on ikään kuin suun jatke. Muuratjärven vedenpinnan korkeus on 90,5 metriä, joten pudotusta joelle kertyy noin 0,5 metriä.

Mattilanjoki on Kymijoen vesistön (vesistöaluetunnus 14) Muuratjärven valuma-alueeseen (14.28) kuuluvan Patajärven valuma-alueen (14.284) lasku-uoma. Valuma-alueen suurimmat järvet ovat Patajärven (1,27&nbsp;km²) jälkeen Hangasjärvi (30&nbsp;ha), Pyssyjärvi (19&nbsp;ha) ja Vihtajärvi (11&nbsp;ha). Joen valuma-alueen pinta-ala on noin 59 neliökilometriä.

## Luontoarvoja
Mattilanjoki on hitaasti virtaava ja uomaltaan muokattu joki, jonka rannat ovat säilyneet luonnontilaisina. Kasvillisuuteen kuuluu useita yleisiä ranta- ja vesikasveja, kuten keltakurjenmiekka, myrkkykeiso, rentukka ja ulpukka. Joki on saukon elinympäristöä.

Mattilanjoen ja Patajärven kunnostusta virkistysarvojen ja kalaston ylläpitämiseksi on suunniteltu vuodesta 2018 alkaen. Suunnitelman mukaan joen uomaa perattaisiin ja siihen rakennettaisiin pohjapato Patajärven vedenpinnan nostamiseksi. On pyritty takaamaan, että Mattilanjoessa pystyttäisiin melomaan.

## Lähteet
Nivos Energia

**Nivos Energia Oy** on Mäntsälän kunnan omistaman Nivos Oy -konsernin tytäryhtiö. Yhtiö omistaa energiantuotantoon liittyviä voimalaitososuuksia ja toimii osana konsernin energia-alan liiketoimintaa.

Lisätietoja konsernista ja sen toiminnasta: Nivos.

**Nivos Energia** (vuoteen 2017 **Mäntsälän Sähkö**) on sähköyhtiö, joka toimittaa muun muassa sähköä, kaukolämpöä, maakaasua ja laajakaistaliittymiä. Sen sähköverkko ulottuu kymmenen maaseutuvaltaisen kunnan alueelle. Suurimmat kunnista ovat Mäntsälä ja Kärkölä.

Nivos Energia omistaa Halkiankosken ja Naarkosken voimalaitokset. Ne tuottavat noin kaksi prosenttia yhtiön sähköstä. Vuonna 2014 yhtiön myymästä sähköstä 44,3 prosenttia oli tuotettu ydinvoimalla, 42,1 prosenttia fossiilisilla polttoaineilla ja turpeella sekä 13,6 prosenttia uusiutuvalla energialla. Yhtiö on Fennovoiman välillinen osakas. Nivos Energia Oy omistaa yhdessä Haminan Energia Oy:n, Keravan Energia Oy:n, Kokemäen Sähkö Oy:n, KSS Energia Oy:n, Köyliön-Säkylän Sähkö Oy:n, Nurmijärven Sähkö Oy:n, Paneliankosken Voima Oy:n, Porvoon Energia Oy:n, Sallila Energia Oy:n,  Vatajankosken Sähkö Oy:n ja VSV-Energiapalvelu Oy:n kanssa Suomen Voima Oy:n, mikä omistaa 2018 seitsemäntoista muun yhtiön kanssa Fennovoiman suomalaisosakasta Voimaosakeyhtiö SF:ää.

Mäntsälän Sähkön kaukolämpöverkko kattaa Mäntsälän kirkonkylän, Männikön ja Ruusutarhan alueet sekä Kapulin teollisuusalueen. Yhtiö tuottaa kaukolämpönsä maakaasulla Kapulin ja Liedontien lämpökeskuksissa ja kesäisin myös Huvitien lämpökeskuksessa. Vuonna 2016 yhtiön kaukolämmöntuotannosta 62 prosenttia oli hukkalämpöä, 25 prosenttia tuotettiin maakaasulla, 12 prosenttia pelleteillä ja yksi prosentti polttoöljyllä. Yhtiö ostaa hukkalämmön Yandexin Mäntsälässä sijaitsevalta datakeskukselta. Nivos Energian asiakkaat voivat olla sähkön pientuottajia.

Nivos Energialla on noin 2&nbsp;500 kilometriä sähkölinjaa. Yhtiö on perustettu vuonna 1926. Se on osakeyhtiö, jonka Mäntsälän kunta omisti suoraan vuoteen 2014 asti. Silloin kunta myi yhtiön Nivos-osakeyhtiölle, jonka se omistaa kokonaan. Nivos Energia omistaa 20 prosenttia Kärkölän Lämmöstä. Yhtiön toimipaikka on Mäntsälä. Se on ilmoittanut Verohallinnolle päätoimialakseen sähkön siirron. Vuonna 2014 yhtiöllä oli 59 työntekijää, joista neljä määräaikaisia. Vuoden liikevaihto oli 25,6 miljoonaa euroa. Yhtiön toimitusjohtaja on Esa Muukka.

## Lähteet
* 

### Viitteet
Boris Sjöberg

**Boris Håkan Sjöberg** (15. syyskuuta 1930 Närpiö – 24. tammikuuta 2018) oli suomalainen matemaatikko ja professori. Hän väitteli tohtoriksi Åbo Akademissa vuonna 1963 opponenttinaan Rolf Nevanlinna. Hän toimi Åbo Akademin matematiikan vt. professorina Gunnar af Hällströmin kuoleman jälkeen 1964–1971 ja vakinaisena professorina 1971–1993. Yliopiston vararehtorina hän oli vuosina 1982–1985. Hänen tutkimuskohteitaan olivat muun muassa meromorfiset funktiot, ja hän työskenteli 1950–1960-luvulla useita jaksoja stipendiaattina Saksassa ja Sveitsissä sekä 1974–1975 ASLA-stipendiaattina Michiganin yliopistossa. Hän kirjoitti matematiikan historian oppikirjan *Från Euklides till Hilbert: Historien om matematikens utveckling under tvåtusen år* (Åbo Akademis förlag, 1995) sekä tutkimuksia matematiikasta. Häntä pidettiin oivallisena luennoitsijana.

## Lähteet
Veikko Sjöblom

**Veikko Allan Sjöblom** (23. syyskuuta 1929 Evijärvi – 26. lokakuuta 1989 Helsinki) oli suomalainen biologi, kalataloudentutkija ja professori. Hän oli vuosina 1970–1972 Oulun yliopiston ja vuosina 1972–1973 Helsingin yliopiston eläintieteen apulaisprofessori, 1973–1978 Riista- ja kalatalouden tutkimuslaitoksen johtaja professorin arvolla ja sen jälkeen Helsingin yliopiston kalatalouden henkilökohtainen ylimääräinen professori vuoteen 1989. 

Sjöblom väitteli tohtoriksi 1964. Hänen väitöskirjansa käsitteli silakan vaelluksia Itämeren pohjoisosissa. Kun liikakalastuksen vaikutus Itämeren kalakantoihin nousi yleiseksi huolenaiheeksi, Sjöblom järjesti Suomen kalavarojen arvioinnin, jonka tuloksia hyödynnettiin saaliskiintiöitä päätettäessä. Hän oli Suomen limnologisen yhdistyksen puheenjohtaja 1968–1977, Kansainvälisen Itämeren kalastuskomission Suomen valtuuskunnan johtaja 1975–1987 ja suomalais-neuvostoliittolaisen kalastustoimikunnan Suomen valtuuskunnan johtaja 1977–1988. Hän oli myös Suomen edustaja Kansainvälisessä merentutkimusneuvostossa (ICES) vuodesta 1973 ja koko järjestön varapresidentti 1978–1981.

Sjöblom harrasti myös itse kalastusta.

## Lähteet
Troy Bayliss

**Troy Bayliss** (s. 30. maaliskuuta 1969 Taree, New South Wales) on australialainen entinen ratamoottoripyöräilijä. Hän on Superbiken kolminkertainen maailmanmestari.

## Ura
### Superbike
Bayliss ajoi koko uransa ajan pääasiassa Ducatilla. Hän voitti Superbiken maailmanmestaruussarjan kolmesti, vuosina 2001, 2006 ja 2008. Bayliss on Superbiken kaikkien aikojen voittotilastossa toisena 52 osakilpailuvoitolla.

Bayliss lopetti uransa viimeiseen mestaruuteensa. Hän teki paluun kaudella 2015 kahden ensimmäisen kisaviikonlopun ajaksi.

### MotoGP
Bayliss kilpaili MotoGP:ssä kolme täyttä kautta vuosina 2003–2005. 

Uransa ainoan osakilpailuvoiton Bayliss otti vuoden 2006 Valencian GP:ssä, joka oli lopulta myös hänen uransa viimeinen MotoGP-kilpailu. Bayliss osallistui kyseiseen kilpailuun villillä kortilla saman vuoden Superbike-mestarina.

## Lähteet

## Aiheesta muualla
Katupartio

**Katupartioksi** (naapurivahti, kansalaispartio) kutsutaan ulkona liikkuvaa vapaaehtoisten joukkoa, joka tarkkailee ympäristöä järjestyshäiriöiden varalta. Katupartio ilmoittaa tarvittaessa laittomuuksista poliisille tai puuttuu asioihin yleisen kiinniotto-oikeuden nojalla. Katupartion voi perustaa kuka tahansa siihen kykenevä.

## Suomi

Suomessa katupartio on laillinen, jos sen yksittäiset jäsenet eivät riko lakia.

Pihtiputaalla on vuodesta 2013 toiminut aktivistien ja yrittäjien Yöpyövelit-katupartio. Sen myötä aluetta vaivannut murto- ja varkausaalto on päättynyt. Vapaaehtoiset partioivat autolla ja raportoivat poliisille epäilyttävistä tapahtumista. Ammattilaisliigojen murtoaallot ovat historiaa ja murtoja on enää minimaalisesti.

Tammikuussa 2016 kohistiin Soldiers of Odin -järjestön Joensuuhun perustamasta katupartiosta.

## Britannia
Britanniassa katupartioiden toiminta alkoi 1980-luvulla. Noin kolme miljoonaa brittiä toimii naapurivahtina parantaakseen seudun viihtyisyyttä ja turvallisuutta. Tämä lisää alueen yhteisöllisyyttä ja helpottaa rikosten ja muiden häiriöiden torjuntaa.

## Viro
Virossa vapaaehtoiset toimivat palkatta apupoliiseina. Heidän arvostuksensa Virossa on noussut vuosien myötä. Täysvarustukseen kuuluvat käsiraudat, teleskooppinuija, pistooli ja poliisiauto. He eivät voi määrätä sakkoja mutta pysäyttävät autoja, puhalluttavat kuljettajia, ottavat ihmisiä kiinni ja kuljettavat heidät poliisiasemalle. Kodeissa ja ravintoloissa nämä ”apupoliisit” käyvät selvittämässä tappeluita. Jo pelkkä heidän läsnäolonsa voi vähentää väkivaltaa. Näin poliisin aikaa vapautuu vaativampiin tehtäviin.

## Lähteet

## Aiheesta muualla

* Radikalisoiduin ja kohta partioin katuja – se on Britanniassa ihan tavallista. Helsingin Sanomien Lontoon-kirjeenvaihtaja  Annamari Sipilä kertoo ryhtymisestään naapurivahdiksi. Helsingin Sanomat 3.4.2016.
Aatami & Beetami

**Aatami & Beetami** on suomalainen vuonna 1997 valmistunut sketsiviihdesarja. Sarja esitettiin Yle TV2 -kanavalla.

Sarjan päähenkilöt ovat pölynimurikauppias Aatami ja tämän vaimovainajan veli Beetami. Suurin osa ohjelmasta koostui kuitenkin irrallisista sketseistä.  

Sarjan tunnetuimpia sketsejä on Heikki Silvennoisen esittämä puhelinmonologi, jossa hän esittää lentäjää, joka soittaa humalassa vaimolle kotiin Kanarialta.

## Lähteet

## Aiheesta muualla
* Yle Elävä arkisto: Aatami ja Beetami
Jääasema Zebra

**Jääasema Zebra** () on vuonna 1968 ensi-iltansa saanut trilleri ja seikkailuelokuva. Elokuvan ohjasi John Sturges, ja sen pääosissa esiintyvät mm. Rock Hudson ja Ernest Borgnine.

## Juoni
Ydinsukellusvene USS Tigerfishin komentaja Ferraday saa määräyksen suunnata kohti pohjoisnapaa evakuoimaan sääasema Zebran miehistö ajelehtivalta jäälautalta. Operaatio saa uusia vaarallisia käänteitä kun miehistö huomaa ettei asemalla kaikki ole sitä miltä näyttää ja että joku on valmis keinoja kaihtamatta estämään operaation toteutumisen.

## Rooleissa

## Vastaanotto
*[[Video-opas|Video-oppaassa]]* vuodelta 1994 Bello Romano antoi *Jääasema Zebralle* kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Alainenlammi (Ikaalinen)

**Alainenlammi**  on Pirkanmaalla Ikaalisissa Särkikoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Alainenlammi on osa Jyllinjoen aluetta.

## Maantietoa
Lammen pituus on 200 metriä, leveys 200 metriä ja sen pinta-ala on 2,9 hehtaaria. Se sijaitsee Jyllinjoessa 250 metriä pitkän Särkikosken yläpäässä. Tämä viimeinen uoma erottaa sen Kyrösjärvestä, johon Jyllinjoki laskee. Siihen laskee yksi pelto-oja etelästäpäin. Jyllinjoki virtaa suoraan lammen läpi ja lammessa oleva veden määrä riippuu suuresti Jyllinjoen tilanteesta. Korkean veden aikana lammessa on kaksi saarta, mutta matalan veden aikana ei yhtään saaria. Rantaviivan pituus on 900 metriä. Lammen vaikutuspiirissä on kaksi maatilaa ja sen rannoille on rakennettu kaksi vapaa-ajan asuntoa. Niille pääsee Vatulan suunnalta Vatulanharjulta tai Kilvakkalan suunnalta valtatieltä 3.

## Historiaa
Kyrösjärvi on laskettu useaan otteeseen vuoden 1804 jälkeen, jonka takia vedenpinta on laskenut yhteensä yli neljä metriä. Tämäkin lampi on jäänyt kuivalle maalle viimeisen tai sitä edellisen jävenlaskun aikana. Lammella on siten ikää vain 150–185 vuotta.

## Lähteet
Salavanjärvi

**Salavanjärvi**  eli **Jalavajärvi**  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Salavanjärvi on osa Jyllinjoen aluetta.

## Maantietoa
Lammen pituus on 700 metriä, leveys 150 metriä ja sen pinta-ala on 5,0 hehtaaria. Se sijaitsee pitkässä painanteessa aivan Jyllinjoen läheisyydessä. Siihen on johdettu kolme lyhyttä pelto-ojaa ja pitempi metsäoja. Sen laskuoja sijaitsee järven luoteispäässä ja se laskee 300 metriä Jyllinjokeen. Rantaviiva on 1,5 kilometriä pitkä. Rannat ovat kovaa metsämaata lukuun ottamatta kaakkoispäätä, joka rajoittuu peltoon. Järven vaikutuspiirissä on kolme maatilaan. Rannoille on rakennettu kolme vapaa-ajan asuntoa, joille johtaa tiet seututieltä 261.

## Lähteet
Sjöstrand

**Sjöstrand** on muun muassa seuraavien henkilöiden sukunimi:

* Carl Eneas Sjöstrand (1828–1906), ruotsalaissyntyinen, Suomessa vaikuttanut kuvanveistäjä
* Helmi Sjöstrand (1864–1957), suomalainen taidemaalari
* Leo Sjöstrand (s. 1944), Ahvenanmaan liberaalien poliitikko
* Levi Sjöstrand (1920–1994), suomenruotsalainen kirjailija
* Per Sjöstrand (1930–2008), ruotsalainen näyttelijä
* Tore Sjöstrand (1921–2011), ruotsalainen estejuoksija
Miacidae

**Miacidae** on sukupuuttoon kuollut petoeläinheimo. Ensimmäiset lajit ilmestyivät 60–50 miljoonaa vuotta sitten. Ne kehittyivät Pohjois-Amerikan ja Euroopan metsissä ja levittäytyivät myöhemmin Aasiaan. Niillä ja niiden sukulaisilla Viverravidae-lajeilla oli kehittyneet raateluhampaat kuten varsinaisilla petoeläimillä. Miacidae- ja Viverravidae-hemiojen lajit olivat kaikkien nykyisten petoeläinten esi-isiä.

## Lähteet
*http://tunturisusi.com/
Skutnabb

**Skutnabb** on muun muassa seuraavien suomalaisten sukunimi:

* Akseli Skutnabb (1875–1929), saarnaaja ja uskonnollinen kirjailija
* Julius Skutnabb (1889–1965), pikaluistelija ja olympiavoittaja
* Kurt Skutnabb (1908–1996), pikaluistelija
* Niilo Skutnabb, *Niilo Somerkoski* (1910–1989), nyrkkeilijä ja nyrkkeilyvalmentaja
* Tove Skutnabb-Kangas (1940–2023), kielitieteilijä ja pedagogi.

## Katso myös
* skutnabbilaisuus
Tryggve Sköld

**Tryggve Sköld** (2. marraskuuta 1922 Lund – 4. marraskuuta 2012) oli ruotsalainen kielentutkija. Hän oli Oulun yliopiston pohjoismaisen filologian professori 1971–1973 ja Uumajan yliopiston suomen kielen professori 1973–1987. Hän tutki saamen kieltä ja sen suhteita pohjoismaisiin kieliin.

## Lähteet
Bror-Erik Sjöholm

**Bror-Erik Alexander Sjöholm** (24. lokakuuta 1918 Helsinki –  9. syyskuuta 2013) oli suomalainen juristi. Hän oli korkeimman hallinto-oikeuden hallintoneuvos vuodesta 1971. Sjöholm sai varatuomarin arvon 1946 ja valmistui lakitieteen lisensiaatiksi 1948.

## Lähteet
Yläinenlammi (Ikaalinen)

**Yläinenlammi**  on Pirkanmaalla Ikaalisissa Särkikoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Yläinenlammi on osa Jyllinjoen aluetta.

## Maantietoa
Lammen pituus on 300 metriä, leveys 140 metriä ja sen pinta-ala on 3,6 hehtaaria. Se sijaitsee Jyllinjoen alajuoksulla ja joen sivussa olevalla lietepohjalla. Siihen laskee kaksi ojaa, joista toinen on metsä- ja suo-oja ja toinen pelto-oja. Lampi on yhdistetty Jyllinjokeen kahdella kanavalla. Noin 300 metriä alajuoksulla on Alainenlammi, joka on muodostunut samalla tavalla. Rantaviivan pituus on 1,5 kilometriä. Sitä ympäröi kolmelta sivulta peltomaat ja muut rannat ovat suojavyöhykettä. Rantaan on rakennettu kaksi vapaa-ajan asuntoa, joille johtaa tiet yhdystieltä 2594 haarautuvalta kylätieltä.

## Historiaa
Kyrösjärvi on laskettu useaan otteeseen vuoden 1804 jälkeen, jonka takia vedenpinta on laskenut yhteensä yli neljä metriä. Tämäkin lampi on jäänyt kuivalle maalle viimeisen tai sitä edellisen jävenlaskun aikana. Lammella on siten ikää vain 150–185 vuotta.

## Lähteet
Loukkulampi (Jämijärvi)

**Loukkulampi**  eli **Laukkulampi**  on Satakunnassa Jämijärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Loukkulampi on osa Jämijärven aluetta.

## Maantietoa
Lammen pituus on 300 metriä, leveys 150 metriä ja sen pinta-ala on 1,8 hehtaaria. Se sijaitsee Jämijärven Kauppilankylässä noin 750 metriä Jämijärven kirkosta itään. Siihen laskee kaksi pelto-ojaa, jotka kulkevat lampea ympäröivän metsikön läpi. Lampeen on kaivettu ohitusoja, joka on kuitenkin yhteydessä lampeen ja toimii sen laskuojana. Oja tuo pohjoisesta suo- ja turvetuotantoalueiden vesiä Jämijärven länsiosaan. Rantaviiva on 700 metriä pitkä. Lammen rannat ovat vesijättömaata, ja mataluutensa takia lampi on soistumassa umpeen. Tämän vuoksi aivan rantaan ei ole rakennettu mitään eikä sille johda tietä. Lampi on kuitenkin aivan keskustan vieressä.

## Lähteet
Ulf-Erik Slotte

**Ulf-Erik Alexander Slotte** (15. marraskuuta 1931 Helsinki – 5. marraskuuta 2019 Helsinki) oli suomalainen diplomaatti. Slotte kasvoi Tampereella, ja suoritettuaan ylioppilastutkinnon (Svenska samskolan) hän opiskeli historiaa Helsingin yliopistossa. Hän valmistui filosofian maisteriksi 1955 ja jatkoi opintojaan ASLA-Fulbright-stipendiaattina Washingtonissa. Hän aloitti uransa ulkoasiainhallinnossa vuonna 1959.

Slotte oli ulkoministeriön neuvotteleva virkamies 1973–1977, suurlähettiläs Ankarassa, Turkissa 1977–1983, hallinnollinen alivaltiosihteeri vuosina 1983–1987, suurlähettiläs Canberrassa, Australiassa 1988–1991 ja Dublinissa, Irlannin tasavallassa vuodesta 1991 eläkkeelle jäämiseensä saakka, vuoteen 1996.

Slotte laati runsaasti tietokirja-arvosteluja *[[Hufvudstadsbladet]]iin* ja *[[Västra Nyland]]iin* sekä käänsi ruotsiksi muun muassa Max Jakobsonin teoksia.

Ulf-Erik Slottella ja hänen puolisollaan Kirsti Slottella on viisi lasta.

## Lähteet
Dipylon-piirtokirjoitus

**Dipylon-piirtokirjoitus** on antiikin aikainen geometrisella kaudella tehty muinaiskreikankielinen piirtokirjoitus, joka on kirjoitettu *[[oinokhoe|oinokhoeen]]* eli viinikannuun noin vuonna 740 eaa. Se on yhdessä samalle (tai hieman varhaisemmalle) ajalle ajoitetun niin kutsutun Pithekussain Nestorin maljan piirtokirjoituksen kanssa varhaisin tunnettu esimerkki kreikkalaisella aakkostolla tehdystä kirjoituksesta.

Piirtokirjoituksen sisältävä kannu löydettiin Ateenasta Kerameikoksen antiikin aikaiselta hautausmaalta vuonna 1871. Se sai nimensä lähellä sijaitsevasta Dipylon-portista. Nykyisin kannu on Ateenan Kansallisessa arkeologisessa museossa (esine nro. 192).

## Teksti

Teksti kulkee viinikannun kaulan ympäri ja muodostuu 46 kirjaimesta. Kirjoitus on tehty kreikkalaisen aakkoston arkaaisella muodolla, jossa osa kirjaimista muistuttaa muodoltaan edelleen alkuperäisen foinikialaisen aakkoston kirjaimia. Teksti on kirjoitettu oikealta vasemmalle, ja myös yksittäiset kirjaimet ovat peilikuvia nykyisiin muotoihin nähden. Sananalkuinen aspiraatio on merkitty erillisellä *h*:ta vastaavalla kirjaimella. Iootassa on kolme viivaa ja näin se muistuttaa hieman S-kirjainta, ja zeeta muistuttaa I-kirjainta.

Ensimmäiset 35 kirjainta voidaan helposti lukea kreikankielisenä heksametrisäkeenä. Toinen säe on säilynyt vain osittain. Sen uskotaan olevan elegisen distikonin toinen säe, jolloin se olisi ollut pentametrimuodossa, mutta säkeen tulkinta on epäselvä.

 
Teksti osoittaa, että viinikannu on toiminut palkintona tanssikilpailussa, ja sen ajatus on todennäköisesti jotakuinkin ”se joka kaikista tanssijoista tanssii kaikkein herkimmin, se saakoon minut (= viinikannun) palkkiokseen”.

Piirtokirjoituksen teksti kuuluu:

:ΗΟΣΝΥΝΟΡΧΕΣΤΟΝΠΑΝΤΟΝΑΤΑΛΟΤΑΤΑΠΑΙΖΕΙΤΟΤΟΔΕΚΛΜΙΝ

Transkriptio:

:

Transkriptio klassisen kreikan ortografialla ja joonialaisella aakkostolla (heksametri merkitty):

:

Suomennos:

:”Se joka nyt tanssijoista kaikista herkimmin tanssii
:sille...”

## Lähteet

## Kirjallisuutta

* 

## Aiheesta muualla
Ainajärvi

**Ainajärvi**  on Satakunnassa Jämijärvellä Kontilla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Ainajärvi on osa Jämijärven aluetta.

## Maantietoa
Järven pituus on 1,5 kilometriä, leveys 500 metriä ja sen pinta-ala on 34 hehtaaria. Se sijaitsee Jämijärven kupeessa aivan Jyllinjoen luusuan vieressä. Siihen laskee muutaman lyhyen ojan lisäksi kaksi pitenpää suo-ojaa, jotka tuovat vettä pohjoispuolen tiheästi ojitetuilta soilta. Järven oma laskuoja laskee 150 metriä pitkänä Jämijärven itäpäähän. Rantaviivan pituus on 4,3 kilometriä. Järvi on lähes kokonaan peltojen ympäröimä, mutta sen kaakkoispäässä on hieman metsäisiä rantoja. Järven vaikutuspiirissä on kuusi maatilaa ja rannoille on rakennettu yli kaksikymmentä vapaa-ajan asuntoa. Niille johtaa tiet seututieltä 261. Järven itäpäässä on kapea luonnonsuojelualue.

## Historia
Jämijärveä on laskettu kahteen otteeseen ja tämä on vaikuttanut myös Ainajärven vedenpintaan ja rantaviivaan epäsuorasti. Vanhasta pitäjänkartasta 1700-luvun loppupuolelta näkee Aina- ja Jämijärven tilanteen ennen järvenlaskuja. Kummankin järven rantaviiva on sen jälkeen muuttunut ja esimerkiksi järvien välinen laskuoja on pidentynyt sen seurauksena. Koska Ainajärven vedenpinta on nykyään samalla korkeudella lasketun Jämijärven kanssa, on laskuojaa mahdollisesti syvennetty samassa yhteydessä.

## Lähteet
Carl Schurz

**Carl Christian Schurz** (s. 2. maaliskuuta 1829 Liblar, Preussi – k. 14. toukokuuta 1906 New York City, Yhdysvallat) oli saksalais-yhdysvaltalainen poliitikko. Hän toimi Yhdysvaltain sisäministerinä Rutherford B. Hayesin kabinetissa vuosina 1877–81.

## Elämä
Schurz syntyi ja vietti nuoruutensa Preussissa. Opiskellessaan Bonnin yliopistossa vuonna 1848 Schurz osallistui maaliskuun vallankumoukseen, minkä seurauksena hänet vangittiin. Schurz pakeni vankilasta ja päätyi lopulta Yhdysvaltain Wisconsinin. Yhdysvalloissa Schurzista tuli nopeasti orjuudenvastaisen liikkeen ja republikaanipuolueen tukija.

Schurz värväytyi Unionin armeijaan vuonna 1862, jossa hänestä tehtiin vapaaehtoisjoukkojen prikaatikenraali. Schurz osallistui sisällissodassa kenraalina ainakin toiseen Bull Runin taisteluun sekä Chancellorsvillen, Gettysburgin ja Chattanoogan taisteluihin.

Sodan päätyttyä vuonna 1865 Schurz lähti presidentti Andrew Johnsonin pyynnöstä selvittämään, millainen tilanne vanhoissa etelävaltioissa oikein oli. Etelävaltioista tekemässään raportissa Schurz painotti erityisesti sitä, kuinka vapautettujen orjien oikeuksista täytyisi etelävaltioissa pitää huolta. Johnson, joka ei erityisemmin pitänyt mustien oikeuksien lisäämisestä, ei pitänyt Schurzin tekemästä raportista, minkä takia raportti hyllytettiin kokonaan. Vuonna 1866 Schurzista tuli Detroit Post -lehden päätoimittaja ja saksankielisen *St. Louis Westliche Post* -lehden osaomistaja.

Vuonna 1869 Schurz valittiin senaattiin, jossa hän palveli yhden kauden vuoteen 1875 asti. Senaatissa Schurz ajautui törmäyskurssille istuvan presidentin Ulysses S. Grantin kanssa, mikä johti lopulta siihen, että Schurz oli vuonna 1872 mukana perustamassa Grantia vastustanutta liberaalirepublikaanista puoluetta.

Schurz palasi takaisin republikaanipuolueeseen vuonna 1877, kun uusi presidentti Rutherford B. Hayes pyysi häntä sisäministerikseen. Sisäministerinä Schurz uudisti intiaanien ja liittovaltion yhteistyöstä vastanneen viraston. Hän onnistui tehtävässään hyvin ja sai kitkettyä korruptoituneita virkamiehiä virastosta. Lisäksi Schurz tuki sisäministerinä voimakkaasti Hayesin ajamaa virkamiesten nimitysjärjestelmän uusimista.

Sisäministerikautensa jälkeen Schurz kirjoitti elämäkertoja ja toimi *[[New York Evening Post]]in* ja *[[The Nation]]* -lehden päätoimittajana. Lisäksi hän työskenteli virkamiesten nimitysjärjestelmän uudistamisen puolesta.

Schurz kuoli New Yorkissa 14. toukokuuta 1906.

## Lähteet
### Viitteet

## Aiheesta muualla
Alinen Teerlammi

**Alinen Teerlammi**  eli **Alinen Teerlampi**  on Satakunnassa Jämijärvellä keskustan lähellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Alinen Teerlampi on osa Jämijärven aluetta.

## Maantietoa
Lammen pituus on 150 metriä, leveys 120 metriä ja sen pinta-ala on 1,1 hehtaaria. Se sijaitsee tasaisen peltoalueen keskellä noin 2,1 kilometriä Jämijärven kirkolta koilliseen. Siihen laskee kaksi ojaa, joista toinen tuo Vipusuon vedet ja toinen peltojen pintavesiä. Lammen oma laskuoja yhtyy kilometrin jälkeen pohjoisesta Lauttalamminkulmalta laskevaan soiden ja turvetuotantoalueen johto-ojaan, joka laskee Jämijärven Seeksanlahteen. Samaa laskuojaa myöten tulevat myös Ylisen Teerlammin vedet. Rantaviivan pituus on 400 metriä. Rannat ovat suota, joille ei ole rakennettu mitään. Lammen vierestä kulkee traktoripolku.

## Lähteet
Ferae

**Ferae** on luokittelematon ryhmä ylälahkossa Laurasiatheria. Se sisältää muurahaiskävyt, petoeläimet ja sukupuuttoon kuolleen lahkon kreodontit.

Ryhmä otettiin käyttöön kun muurahaiskäpyjen ja petoeläinten DNA:ssa osoittautui olevan suuria yhtäläisyyksiä.

Ryhmän jäsenillä on myös mikrobiologisia yhtäläisyyksiä kavioeläinten kanssa. Ne on ehdotettu yhdistää nimellä Zooamata. Ferae, kavioeläimet ja lepakot on kutsuttu yhteisellä nimellä Pegasoferae.
Uraanitrioksidi

**Uraanitrioksidi** (myös **uranyylioksidi** tai *uraani(VI)oksidi*) on uraanin epäorgaaninen yhdiste hapen kanssa, jossa uraani esiintyy hapetusluvulla +VI. Se on eräs uraanin oksideista, jonka rakennekaava on UO3. Sen yleisin polymorfinen muoto γ-UO3 on huoneenlämmössä kiinteä, oranssi tai kellertävä aine. Sillä on useita muitakin polymorfisia muotoja. Uraanitrioksidi on lisäksi amfoteerinen aine. Uraanitrioksidia voidaan valmistaa kuumentamalla uranyylinitraattia UO2(NO3)2 400&nbsp;°C:n lämpötilaan. Jos kuumennusta jatketaan yli 500&nbsp;°C:n lämpötilaan, uraanitrioksidi menettää happea ja muuttuu triuraanioktaoksidiksi U3O8.

## Valmistaminen ja käyttö
Uraanitrioksidia valmistetaan ydinteollisuudessa kahdella pääasiallisella tavalla:
#Uranyylinitraatin UO2(NO3)2·6 H2O kuumentaminen tuottaa UO3. Tätä prosessia tarvitaan käytetyn ydinpolttoaineen uudelleenkäsittelyssä. Käytetyt polttoainesauvat liuotetaan typpihapossa uranyylinitraatin erottamiseksi plutoniumista ja fissiotuotteista (ns. PUREX-menetelmä). Puhdas uranyylinitraatti konvertoidaan kiinteäksi uraanitrioksidiksi kuumentamalla 400&nbsp;°C:n lämpötilaan. Pelkistämällä vedyllä, siitä saadaan uraanidioksidia, jota voidaan käyttää uusiin MOX-polttoaine sauvoihin.
#Ammoniumdiuranaattia (NH4)2U2O7, tunnetaan teollisuudessa myös nimellä *ADU*) tai natriumdiuranaattia (Na2U2O7·6 H2O) kuumentamalla, jolloin se hajoaa. Tätä käytetään keltaisen kakun käsittelyssä uraanin rikastamisessa.

Ennen 1960-lukua, uraanitrioksidia käytettiin uraanilasin valmistuksessa.

## Lähteet

## Aiheesta muualla
* PubChem: Uranium(VI) oxide
20th Adversary of Emptiness

**20th Adversary of Emptiness** on suomalaisen death metal -yhtye Demilichin kokoelma-albumi, joka julkaistiin 17. tammikuuta 2014 levymerkillä Svart Records. Albumi sisältää yhtyeen koko tuotannon remasteroituina versioina.

Albumi nousi Suomen virallisen listan sijalle 27.

## Kappaleet

### CD 1: Nespithe
#
#
#
#
#
#
#
#
#
#
#

### CD 2: Em9t2ness of Van2s1ing / V34ish6ng 0f Emptiness
#
#
#
#
#
#
#
#
#
#
#
#
#
#
#
#
#
#

## Tuotanto
* David Mikkelsen – kansikuva
* Johnny Maddox – grafiikka
* Sami Jämsén – remasterointi
* Jari Nieminen – layout
* Turkka G. Rantanen – kansikuva

## Arvostelut
* Pitchfork Media: 8.0/10

## Aiheesta muualla
* 
* 
* ''20th Adversary of Emptiness'' Svart Recordsin sivulla 

## Lähteet
Aeon of the Shadow Goddess

**Aeon of the Shadow Goddess** on suomalaisen blackened death metal -yhtye Forgotten Horrorin toinen studioalbumi. Se julkaistiin toukokuussa 2015 levymerkillä Woodcut Records.

Albumilla vierailee yhtyeen vuonna 2014 jättänyt Corpse sekä Sotajumalan kitaristi Kosti Orbinski.

## Kappaleet
#
#
#
#
#
#
#
#
#

## Kokoonpano
* Tuomas Karhunen – kosketinsoitin, musiikkiohjelmointi, bassokitara, kitarat
* Kassara – rumpusovitukset

### Vierailevat muusikot
* Mariann Hermansson – sopraanolaulu
* Corpse – kitarasoolo (kappale 3)
* Kosti Orbinski – kitarasoolo (kappale 7)

## Arvostelut
* Imperiumi.net: 
* Inferno: 
* Miasma: 

## Aiheesta muualla
* 
* 

## Lähteet
Miekkailu Euroopan kisoissa 2015

**[[Euroopan kisat 2015|Euroopan kisojen 2015]] [[sulkapallo]]** pidettiin Bakussa Crystal Hallissa 22.–27. kesäkuuta 2015. Sarjoja oli yhteensä 12, joista kuusi kummallekin sukupuolelle. Menestynein maa oli Italia 12 mitalillaan, joista kolme oli kultaa.

## Tulokset

### Miehet

### Naiset

## Mitalitaulukko

## Lähteet